Ezra Bagley

Ezra Mahon Bagley (født 3. januar 1853 i Albany, Vermont, død 8. juli 1886 i Liverpool, England) var en amerikansk kornettist, trompetist og komponist.

I likhet med sin yngre bror, trombonisten Edwin Eugene Bagley (1857–1922) som komponerte marsjen National Emblem, syslet også Ezra med komposisjon. Mest kjent er nok hans kornettsolo The Three Star Polka. Ezra Bagley er likevel kanskje mest kjent for - sammen med Walter Emmerson - å ha erstattet stjernekornettistene Benjamin Bent og Matthew Arbuckle som henholdsvis principalkornettist og solokornettist i the Patrick Gilmore Band i forbindelse med en turné til Europa i 1878.Well known Cornet and Trumpet Soloists Sammen med Walter Emmerson kom dermed Ezra Bagley til å bli to av de første kornettistene med amerikansk herkomst som gjorde seg bemerket på et annet kontinent.

 Referanser 

Kategori:Komponister fra USA
Kategori:Trompetister fra USA
Kategori:Kornettister
Kategori:Personer fra Orleans County i Vermont